Ego Odo, dux Burgundię, notum facio omnibus presentibus et futuris quod dominus Odo de Marrigneio, consilio, voluntate et laudamento domini Willelmi de Marrigneio, fratris sui, et consilio et voluntate et laudamento domini Willelmi de Monte-Sancti-Johannis, ad cujus feudum pertinet ipsam terram, pro se suis que successoribus, contulit in perpetuam elemosinam Deo et Beatę Marię et domui Cistercii liberum cursum aquę Salonis-Capellę, tam in pratis, quam in planis, quam in nemoribus, et aliis locis, in terra ipsius et hominum suorum, ad ducendam aquam. Et sciendum quod fratres Cistercii CC. libras Divionensis monetę eidem domino Odoni propter hoc contulerunt. Quod si dominus Odo de Marrigneio, et dominus Willelmus, frater ejus, vel heredes ipsorum vellent ab hoc pacto aliquo tempore resilire, ego domui Cistercii teneor hoc garantire. Et ad maiorem hujus rei confirmationem, assensu, voluntate et precibus utriusque partis, presentem cartam feci sigilli mei munimine roborari. Actum fuit hoc anno incarnationis Dominicę M°CC°XIII°V° kalendas maii.